cyanic-selkie/wikianc huggingface dataset:
বিশেষ বাহিনী
লেফটেন্যান্ট ডেভিড স্টারলিং
১৯৪১ সালে প্রথম আধুনিক বিশেষ বাহিনী গঠিত হয় যা "স্পেশাল এয়ার সার্ভিস" সংক্ষেপে "এসএএস " নামে পরিচিত ছিল, লেফটেন্যান্ট ডেভিড স্টারলিং এর ধারণা ও পরিকল্পনা মোতাবেক। ১৯৪০ এর জুনে তিনি ৮ নং (গার্ড)কমান্ডো তে (যা পরবর্তীতে "লেফোর্স" নামে নামকরণ করা হয়)      স্বেচ্ছাসেবক হিসেবে কাজ করেন।  লেফোর্স ভেঙে যাওয়ার পরে, স্টারলিং প্রত্যয়ী ছিলেন যে, যুদ্ধের যান্ত্রিক প্রকৃতি অনুযায়ী অল্প সংখ্যক উচ্চ প্রশিক্ষিত যোদ্ধাদল আকস্মিকতার সুবিধা নিয়ে   সম্পূর্ণ প্লাটুনের চেয়ে শত্রুপক্ষের যুদ্ধক্ষমতার  বেশি ক্ষতিসাধন করতে পারে ৷তার অভিপ্রায় ছিল উচ্চ প্রশিক্ষিত ছোট দল যারা শত্রুদের অভ্যন্তরে প্যারাসুটের সাহায্যে অবতরণ করে তথ্য সংগ্রহ , শত্রুর বিমানে আক্রমণ ও   খাদ্য সরবরাহ ও সেনা সরবরাহের রাস্তা ধ্বংস  করবে ।  মধ্যপ্রাচ্যের জেনারেল ক্লড অচিনলেক এর সঙ্গে সি-ইন-সি পরামর্শসভার পর তার পরিকল্পনা  আর্মি হাই কমান্ড কর্তৃক অনুমোদিত হয় ।
প্রাথমিক পর্যায়ে ৫ জন অফিসার ও ৬০ টি ভিন্ন পদ নিয়ে দলটি গঠিত হয় নীলনদের পাশে ক্যাব্রিট ক্যাম্পে এসএএসের 'এল ডিটাচমেন্ট' ব্যাপক ট্রেনিংয়ের পর পশ্চিম মরুভূমিতে প্রথম অভিযান পরিচালনা করে ।    পরপর বেশকিছু সফল অভিযানের পর স্টারলিং -এর দূরদর্শিতা প্রমাণিত হয়।    ১৯৪২ সালে এসএএস বোয়েরেট আক্রমণ   করে । এলআরডিজি(লং রেঞ্জ ডেজার্ট গ্রুপ,ব্রিটিশ আর্মি) দ্বারা পরিবাহিত হয়ে তারা বন্দর, পেট্রোল ট্যাংক ও গুদাম ব্যবস্থাপনার ব্যাপক ক্ষতিসাধন করে। সীমিত সাফল্যের সাথে     মার্চে বেনগাজি বন্দরে একই ঘটনার পুনরাবৃত্তি ঘটে,তবে এবার তারা আল-বারকাতে ১৫টি বিমানের ক্ষতিসাধন করতে সমর্থ হয়    । ১৯৪২ এর জুনে ক্রেটের এয়ারফিল্ড যথা হেরাকলিয়ন,কাস্টেলি, টিম্পাকি ও মালেমে হামলায় ব্যাপক ক্ষতিসাধিত হয় এবং ফুকা ও মারশা ম্যাট্রুহ এয়ারফিল্ড হামলায় ৩০ টি বিমান ক্ষতিগ্রস্ত হয়।
চিন্ডিটস
বার্মা অভিযানে, চিন্ডিটস,যাদের দূরপাল্লার অনুপ্রবেশকারী দলকে জাপানিজ রেখার গভীরে অবস্থিত ঘাঁটি থেকে পেছন থেকে কার্যক্রম পরিচালনার প্রশিক্ষণ দেয়া হত, তারা কমান্ডো(লিভারপুলের কিংস রেজিমেন্ট,১৪২ কমান্ডো কোম্পানি)  ও গুর্খা দ্বারা গঠিত হয়েছিল ।   তাদের  জঙ্গলের দক্ষতা যা যুদ্ধ পরবর্তী সময়ে ব্রিটিশদের  বিভিন্ন বিশেষ অভিযানে  গুরুত্বপূর্ণ  ভূমিকা পালন করে, বার্মার জঙ্গলে  জাপানিদের সঙ্গে লড়াইয়ের পর বহু প্রাণক্ষয়ের মাধ্যমে অর্জিত হয়েছিল ।
দ্য কোম্পানি অভ চ্যুজেন ইমরটালস্
১৯৪১ সালের এপ্রিল-মে  তে জার্মানির গ্রিস দখলের পর তাৎক্ষণিকভাবে ফ্রিস সরকার  মিশরে পলায়ন করে এবং নির্বাসনে থাকাকালেই সেনাবাহিনী প্রস্তুত করতে শুরু করে।   এয়ার ফোর্সের লে. কর্ণেল গি. আলেক্সান্ড্রিয়াস প্রস্তাব দেন ব্রিটিশ এসএএসের মতো   একটি আর্মি প্রস্তুত করতে ।  ১৯৪২ সালের আগস্টে ২০০ সেনা নিয়ে ক্যাভেলরি   মেজর এন্টনিওস স্টেফানাকিসের নেতৃত্বে ফিলিস্তিনে  দ্য কোম্পানি অভ চ্যুজেন ইমরট্যালস্ (গ্রিক - Λόχος Επιλέκτων Αθανάτων ) তৈরি হয়। ১৯৪২ সালে এদের স্যাক্রিড ব্যান্ড নামে পুননামকরণ করা হয় ।ব্রিটিশ এসএএস রেজিমেন্টের  কমান্ডার  লে. কর্ণেল ডেভিড স্টারলিং এর প্রগাঢ় সহযোগিতার মাধ্যমে দলটি মিশরের ক্যাব্রিটে এসএএসের ঘাঁটিতে স্থানান্তরিত হয় এবং নতুন ভূমিকায় এদের ট্রেনিং গ্রহণ শুরু করে। ব্রিটিশদের নির্দেশনায় এ বিশেষ দলটি এসএএসের সঙ্গে পশ্চিম মরুভূমিতে ও আজিয়ানের অভিযানে লড়াইয়ে অংশ নেয়।
অস্ট্রেলিয়া
ব্রিটিশদের পরামর্শ মোতাবেক অস্ট্রেলিয়া তাদের বিশেষ বাহিনী তৈরি করা শুরু করে গঠিত প্রথম দলটি ছিল স্বাধীন কোম্পানী ,যাদের প্রশিক্ষণ ১৯৪১ এর গোড়ার দিকে ব্রিটিশ ইন্সট্রাকটরের অভিভাবকত্বে ভিক্টোরিয়ার  উইলসন্স প্রমণ্টরিতে   শুরু হয়।  ১৭ জন অফিসার ও ২৫৬ জন সেনা নিয়ে সৃষ্ট  ইন্ডিপেন্ডেন্ট কোম্পানির   দলটিকে  একটি 'পশ্চাৎধাবন(Stay behind) ' দল হিসেবে প্রশিক্ষণ দেয়া হয়,এমন ভূমিকায় যাতে    করে তাদের পরবর্তীতে ব্যবহার করা যায় যেমন   জাপানের বিরূদ্ধে  ১৯৪২-৪৩ সালে দক্ষিণ-পশ্চিম প্রশান্ত মহাসাগরীয় অঞ্চলে, বিশেষত তিমুর ও নিউ গিনির গেরিলা আক্রমণের সময়৷ ১৯৪৩ ক্যাভেলরি রেজিমেন্টের আওতায় এনে সমন্বিত করার আগে প্রায় এরকম ৮টি ইনডিপেন্ডেন্ট রেজিমেন্ট গড়ে ওঠে ,যাদের পুনঃসংগঠনের মাধ্যমে   কমান্ডো রেজিমেন্ট করে ক্যাভালরি কমান্ডো রেজিমেন্টে রূপান্তরিত করা হয় ।   এ কাঠামোর মাধ্যমে সব মিলিয়ে ১১টি কমান্ডো স্কোয়াড্রন গড়ে ওঠে। তারা স্বাধীনভাবে কার্যক্রম অব্যাহত রাখে ,যুদ্ধের পরবর্তী ধাপগুলিতে  তাদের প্রায়ই বিগ্রেড পর্যায়ে দায়িত্ব আরোপ করা হত,   নিউ গিনি, বোগেনভিল বা বোর্ণিও তে যুদ্ধক্ষেত্রে নিয়ে যাওয়া হতো, যেখানে তাদের দূরপাল্লার নজরদারি(reconnaissance) বা সৈন্যদলের প্রান্তদেশ রক্ষণাবেক্ষণে নিয়োজিত করা হতো। এসব ইউনিটের পাশাপাশি অস্ট্রেলিয়ানরা যেড স্পেশাল ইউনিট ও এম স্পেশাল ইউনিট গড়ে তোলে ।  এম স্পেশাল ইউনিটকে ব্যাপকভাবে কৌশলগত তথ্য সংগ্রহের কাজে নিয়োজিত করা হয়েছিল ,যেখানে যেড স্পেশাল ইউনিট সরাসরি    আক্রমণ অভিযান পরিচালনা করত।     এদের উল্লেখযোগ্য অভিযানের মধ্যে      রয়েছে 'অপারেশন জেউইক ' যাতে ১৯৪৩ সালে সিঙ্গাপুরের বন্দরে বেশ কিছু জাপানী জাহাজ ডুবানো অন্তর্ভুক্ত। ১৯৪৪ সালে 'অপারেশন রিমাউ ' নামে সিঙ্গাপুরে  দ্বিতীয় হামলা ব্যর্থ হয়।
অফিস অভ স্ট্র‍্যাটেজিক সার্ভিসেস (কৌশলগত সেবা দপ্তর)
যুক্তরাষ্ট্র দ্বিতীয় বিশ্বযুদ্ধের সময় মেডেল অভ অনার প্রাপ্ত উইলিয়াম জে. ডনোভানের অধীনে        অফিস অভ স্ট্র‍্যাটেজিক সার্ভিসেস(কৌশলগত সেবা দপ্তর) বা ওএসএস চালু করে । এটিই ছিল সিআইএ এর পূর্বসূরি ও বুদ্ধিবৃত্তিক ও বিশেষ উভয় অভিযানের জন্য দায়ী।     সিআইএ-এর এলিট স্পেশাল একটিভিটি ডিভিশন হচ্ছে সরাসরি ওএসএসের বংশধর ।
মেরিন রেইডারস
১৯৪২ এর ১৬ ফেব্রুয়ারিতে ইউএস মেরিন কর্পস সমুদ্রসেনার একটি ব্যাটালিয়ন বিশেষ উদ্দেশ্যে সক্রিয় করে যেমন সৈকতের প্রান্তসীমা রক্ষা ও অন্যান্য বিশেষ অভিযান পরিচালনা ।  ব্যাটালিয়নটি ইউএসের প্রথম বিশেষ অভিযান পরিচালনা বাহিনী হয়ে ওঠে।   প্রশান্ত মহাসাগরীয় অঞ্চলের "রেইডার" দের জন্য এদের নাম এডমিরাল চেস্টার নিমিতজ এর অনুরোধে মেরিন রেইডার বলে পরিচিত হয় ।
ইউনাইটেড স্টেটস আর্মি রেঞ্জার
১৯৪২ সালের মাঝামাঝিতে ইউএস আর্মির মেজর জেনারেল লুসিয়ান টাসকট,  ব্রিটিশ আর্মির সঙ্গে মৈত্রী সংযোগ কর্মকর্তা   একটি প্রস্তাব  জেনারেল জর্জ মার্শালকে দেন যে, ব্রিটিশ কমান্ডোদের মত একটি আমেরিকান দল গঠিত হতে পারে ,যা   ইউনাইটেড স্টেটস আর্মি রেঞ্জারসের উৎপত্তি ঘটায় ।
ফার্স্ট স্পেশাল সার্ভিস ফোর্স
নরওয়েতে   অভিযান পরিচালনার জন্য আমেরিকা ও কানাডা মিলে একটি অন্তর্ঘাতমূলক স্কি দল ফার্স্ট স্পেশাল সার্ভিস ফোর্স তৈরি করে।  পরবর্তিতে "ডেভিলস বিগ্রেড " (হতভম্ব জার্মান সেনারা "কালো শয়তান" ডাকত)  নামে পরিচিত এ দলটিকে ফ্রান্স, ইতালি ও এলুশ্যন দ্বীপপুঞ্জে অধিকৃত অঞ্চলে পাঠানো হতো ।
স্পেশাল ফোর্সেস ট্যাব
১৯৮৩ সালে ইউএস সরকার স্পেশাল ফোর্সেস ট্যাব চালু করে। পরবর্তীতে এ সিদ্ধান্ত নেওয়া হয় যে, নির্দিষ্ট কিছু দলের যেমন ডেভিল'স বিগ্রেড, আলামো স্কাউট এবং ওএসএসের  যেসব সেনারা ১৯৫৫  এর পূর্বে কমপক্ষে ১২০ দিন যুদ্ধক্ষেত্রে কাটিয়েছে   তাদের দ্বিতীয় বিশ্বযুদ্ধে অবদান রাখার জন্য স্পেশাল ফোর্সেস ট্যাব  পাবে তাদেরকে বর্তমানের ইউএস ও কানাডিয়ান (ডেভিল'স বিগ্রেডের মাধ্যমে) বিশেষ বাহিনীর জাত্যংশ হিসেবে অন্তর্ভুক্ত করে ।
অক্ষশক্তি
অক্ষশক্তি ব্রিটিশদের মত একই পাল্লায় বিশেষ বাহিনীর নীতি অবলম্বন করেনি।
জার্মান
জার্মানের ব্র‍্যান্ডেডবার্গার রেজিমেন্ট তাদের গোয়েন্দা সংস্থা  এবওয়ের কর্তৃক ১৯৩৯ সালে ফল ওয়েইস ও ১৯৪০ ও ১৯৪১ সালে যথাক্রমে ফল জেলব ও বার্বারোসা অভিযানের দূরপাল্লার নজরদারি ও অনুপ্রবেশ  পরিচালনার জন্য   একটি বিশেষ বাহিনী হিসেবে প্রতিষ্ঠিত হয় ।
পরবর্তীতে যুদ্ধের সময় ওটো   স্করজেনি দ্বারা পরিচালিত ৫০২ তম এসএস জ্যাগার ব্যাটালিয়ন মিত্র বাহিনীর বহরকে যুদ্ধক্ষেত্র হতে অন্যত্র পরিচালিত   করে মিত্র বাহিনীতে বিশৃঙ্খলা সৃষ্টি করে।   এদের কিছু লোক আমেরিকানদের দ্বারা ধৃত হয় এবং একটি গুজব ছড়ায় যে স্করজেনি প্যারিসে জেনারেল ডয়িট আইজেনহাওয়ার কে হত্যা বা ধরার জন্য একটি হামলা করতে যাচ্ছে।  যদিও এটি মিথ্যা ছিল, তবুও আইজেনহাওয়ারকে মূলঘাঁটিতে বেশ কিছুদিন আটকে থাকতে হয় এবং স্করজেনিকে "ইউরোপের সবচেয়ে ভয়ংকর লোক " হিসেবে নামকরণ  করা হয়েছিল।
ইতালি
ইতালির ডেসিগলা ফ্লোত্তিগলা মাস মেডিটেরিনিয়ানে  ব্রিটিশ জাহাজসমূহ ডুবানো ও ক্ষতিগ্রস্ত করার দ্বায়িত্বে ছিল। এছাড়া আরও বিশেষ বাহিনী ছিল যেমন এ.ডি.আর.এ   ( আরডিতি ডিস্ট্রুত্তরি রেজিয়া এরোনোতিকা   ) । এ রেজিমেন্টটি  ১৯৪৩ সালে উত্তর আফ্রিকাতে মিত্র বাহিনীর বিমানঘাঁটি   ও রেললাইন আক্রমণ করত ৷ একটি অভিযানে তারা ২৫ টি বি-১৭ ধ্বংসে সক্ষম হয়।
জাপান
১৯৪২ সালের ১৪ ফেব্রুয়ারি সুমাত্রার প্যালেম্ব্যাং -এর যুদ্ধে    যা নেদারল্যান্ডসের ইস্ট ইন্ডিজের অন্তর্ভুক্ত,  রাজকীয় জাপানি আর্মি প্রথম ছত্রীসেনা অবতরণ করে ।  ৪২৫ জন সেনা নিয়ে গঠিত ফার্স্ট প্যারাশ্যুট রেইডিং রেজিমেন্টের অভিযানটি ছিল সুপরিকল্পিত।  তারা প্যালেম্ব্যাং বিমানঘাঁটি দখল করে  অন্যদিকে সেকেন্ড প্যারাশ্যুট রেইডিং রেজিমেন্ট শহর ও গুরুত্বপূর্ণ তেল শোধনাগার দখল করে । পরবর্তীতে বার্মা অভিযানেও ছত্রীসেনা  ব্যবহারের হয় ।৪টা টাইপ-৯৫ হা-গো হালকা কামান নিয়ে  ফার্স্ট গ্লাইডার ট্যাংক ট্রুপ ১৯৪৩ সালে গঠিত হয়।  জাপানের   কিয়ুশু  তে অবস্থিত জাপানি বিমানসেনাদের মূল ঘাঁটি কারাসেহারা বিমানবন্দরে  একটি প্রথম শ্রেনির হামলাকারী দল, "তেইশিন সুদান" নাম নিয়ে প্যারাট্রুপ বিগ্রেড গুলো সংঘবদ্ধ হয় । জাপানের  কিয়ুশু  তে অবস্থিত জাপানি বিমানসেনাদের মূল ঘাঁটি কারাসেহারা বিমানবন্দরে  একটি প্রথম শ্রেনির হামলাকারী দল, "তেইশিন সুদান" নাম নিয়ে প্যারাট্রুপ বিগ্রেড গুলো সংঘবদ্ধ হয় ।
প্রায় ৭৫০জন সেনা, মূলত দ্বিতীয় আক্রমণ বিগ্রেডের, ৬ ডিসেম্বর ১৯৪৪  সালে   যুক্তরাষ্ট্রের বিমানঘাঁটি লুজন ও লেইটে হামলার জন্য আদিষ্ট হয়।  তারা কেআই -৫৭ বিমান ব্যবহার করে অবতরণের চেষ্টা করে কিন্তু বেশিরভাগই গুলিবিদ্ধ হয়ে ধ্বংস হয় ।৩০০ কমান্ডো যেভাবে হোক, লেইটের বুরাওয়েনে নামতে পারে এবং সম্পূর্ণ শেষ হয়ে যাবার পূর্বে বেশকিছু বিমান ধ্বংস করে এবং ব্যাপক ধ্বংসযজ্ঞ চালায় ।
ফিনল্যান্ড
ফিনিশ আর্মি ও বর্ডার গার্ড মিলে "সিসসি " ফোর্স যা মূলত দূরপাল্লার নজরদারি দল তৈরি করে  । এটি শুধুমাত্র স্বেচ্ছাসেবকদের জন্য উন্মুক্ত ছিল এবং এরা শত্রু রেখার পেছনে থেকে ছোট ছোট দলে   কার্যক্রম পরিচালনা করত।  এরা তথ্য সংগ্রহ এবং হামলা বিশেষত শত্রুদের সাপ্লাই ঘাঁটি বা অন্যান্য কৌশলগত অবস্থানের ওপর  ;  উভয়টিই  পরিচালনা করত। এগুলো উচ্চমাত্রায় কার্যকর ছিল । ইলোম্যান্টসির যুদ্ধে সোভিয়েত সরবরাহ ব্যবস্থা এমনভাবে এক স্থানে এসে থেমে গিয়েছিল যে তারা তাদের বৃহৎ সংখ্যক গোলন্দাজ বাহিনীকে ফিনিশ গোলন্দাজ বাহিনীর বিরুদ্ধে কাজেই লাগাতে পারছিল না।       এসব অভিযানের প্রতি রাজনৈতিক স্পর্শকাতরতার জন্য এসব অভিযানের ঘটনা গোপনীয় হিসেবে সাব্যস্ত করা হয়; স্বতন্ত্র সৈন্যরা এসব গোপনীয়তা সঙ্গে নিয়েই কবরে চলে যেত ।    এ দলের এক বিখ্যাত সেনানায়ক ছিলেন লৌরি টরনি   যিনি পরবর্তীতে ইউএস আর্মিতে যোগাদান করে ইউএস সেনাদের  বিশেষ অভিযানের প্রশিক্ষণ দেন ।
বাংলাদেশের মুক্তিযুদ্ধে বিশেষ বাহিনী
বাংলাদেশের মুক্তি বাহিনী হচ্ছে গেরিলা প্রতিরোধ আন্দোলন যা সামরিক ,আধা সামরিক ও বেসামরিক জনগণের সাহায্যে  স্বাধীনতা যুদ্ধেগড়ে ওঠে যা পরবর্তীতে পূর্ব পাকিস্তানকে ১৯৭১ সালে বাংলাদেশে রূপান্তরিত করে। ১৯৭১ সালের ৭ ই মার্চ শেখ মুজিবুর রহমান   পূর্ব পাকিস্তানের জনগণকে সর্বাত্মক সংগ্রামের প্রস্তুতি নিতে ডাক দেন।  পরবর্তীতে যখন প্রতিরোধ প্রদর্শনী শুরু হয় তখন   আর্মি "  অপারেশন সার্চলাইটের " মাধ্যমে পূর্ণ মাত্রায় প্রতিদান দিতে থাকে  যা ১৯৭১ সালের মে পর্যন্ত চলতে থাকে।
১৯৭১ সালের এপ্রিলে প্রাদেশিক সরকার কর্তৃক প্রতিরোধের একটি আনুষ্ঠানিক সেনানেতৃত্ব  গড়ে তোলা হয়। মিলিটারি কাউন্সিলের প্রধান ছিলেন   এম.এ.জি. ওসমানী এবং এতে ১১ সেক্টর কমান্ডার ছিলেন । ১৯৭১ সালের ৪ঠা এপ্রিলে  বাংলাদেশ আর্মড ফোর্সেস  গঠিত হয়। এতে নিয়মিত বাহিনীর পাশাপাশি ইস্ট বেঙ্গল রেজিমেন্ট ও ইস্ট পাকিস্তান রাইফেলস এবং বেসামরিক জনগণের মাধ্যমে গঠিত গণবাহিনী অন্তর্ভুক্ত হয় ।
মুক্তিবাহিনীর সবচেয়ে বিখ্যাত দলগুলোর মধ্যে ছিল মেজর জিয়াউর রহমানের "যেড ফোর্স" ,মেজর খালেদ মোশাররফের "কে ফোর্স",  কেএম শফিউল্লাহর " এস ফোর্স" ।   আওয়ামীলীগের ছাত্রনেতারা কিছু মিলিশিয়া বাহিনী গঠন করে   যেমন মুজিব বাহিনী,  কাদের বাহিনী ও হেমায়েত বাহিনী। এছাড়াও কমরেড মনি সিং পরিচালিত কমিউনিস্ট পার্টি অভ বাংলাদেশ ও ন্যাশনাল আওয়ামী পার্টিও বিভিন্ন ব্যাটালিয়ন পরিচালিত করে।
গেরিলা যুদ্ধের কৌশল অবলম্বন করে মুক্তিযোদ্ধারা দেশের গ্রাম্য এলাকা সমূহে নিয়ন্ত্রণ নিশ্চিত    করেছিল।ফলে "ওৎ পেতে আঘাত(ambush)  " এবং "অন্তর্ঘাত(sabotage ) "  এর মাধ্যমে সফল অভিযান পরিচালনার পাশাপাশি বাংলাদেশ নেভী ও বাংলাদেশ এয়ার ফোর্স গঠিত হয়।  মুক্তিবাহিনীরা নিয়মিত বাহিনীর থেকে প্রশিক্ষণ নিত,যেখানে পূর্ব ও উত্তরপূর্ব অঞ্চলগুলোর  মানুষের  বাঙ্গালি মানুষের সঙ্গে  নৃতাত্ত্বিক ও ভাষাগত সাদৃশ্য ছিল। যুদ্ধের সময় মুক্তিবাহিনী বাংলাদেশের মিত্র বাহিনীর অংশ হয়ে ওঠে। ১৯৭১ এর ডিসেম্বরে ঢাকা ও অন্যান্য শহর স্বাধীন করতে ও পাকিস্তান আর্মির আত্মসমর্পণ নিশ্চিত করতে এটিই করণীয় ছিল ।
ক্র‍্যাক প্লাটুন:
১৯৭১ সালের জুনে জাতিসংঘ পূর্ব পাকিস্তানের পরিস্থিতি পর্যবেক্ষণের জন্য একটি দল প্রেরণ করে।  পশ্চিম পাকিস্তানের মিডিয়া সেল একটি সংবাদ প্রচার করছিল যে পূর্ব পাকিস্তানের পরিস্থিতি সম্পূর্ণ স্বাভাবিক ও স্থিতিশীল।  এমতাবস্থায়  মুক্তিবাহিনীর একজন সেক্টর কমান্ডার খালেদ মোশাররফ, একটি কমান্ডো দল পাঠানোর পরিকল্পনা করেন।এদের  লক্ষ্য ছিল কমান্ডো অভিযানের মাধ্যমে   ঢাকাকে অস্থিতিশীল করে তোলা। দলটির মুখ্য উদ্দেশ্য ছিল এটা প্রদর্শন করা যে - পরিস্থিতি প্রকৃতপক্ষে স্বাভাবিক নয়।তার ওপর পাকিস্তান সে সময় বিশ্বব্যাংকের কাছ থেকে  আর্থিক অনুদান পাওয়ার আশা করছিল যা দ্বারা অস্ত্র কেনা হতো ।তাই দলটির পরিকল্পনা ছিল বিশ্ব ব্যাংকের মিশনের কর্মকর্তাদের পরিস্থিতি সম্পর্কে স্পষ্ট ধারণা প্রদান এবং আর্থিক অনুদান বন্ধকরণ  । আরেকজন সেক্টর কমান্ডার  এটিএম হায়দার কে নিয়ে খালেদ মোশাররফ ক্র‍্যাক প্লাটুনগঠন করেন । ক্র‍্যাক প্লাটুনের প্রাথমিক সদস্য সংখ্যা ছিল ১৭ জন।   কমান্ডোরা সেসময় মেলাঘর ক্যাম্পে ট্রেনিং নিচ্ছিল। মেলাঘর ক্যাম্প থেকে ক্র‍্যাক প্লাটুনের   কমান্ডোরা ৪ জুন ঢাকায় প্রবেশ করে ও  ৫ জুন গেরিলা আক্রমণ শুরু করে । পরবর্তীতে কমান্ডোর সংখ্যা  বৃদ্ধি পায় এবং তারা বিভক্ত হয়ে ঢাকা শহরের বিভিন্ন এলাকায় অভিযান পরিচালনা করতে থাকে। ক্র‍্যাক প্লাটুনের মৌলিক উদ্দেশ্য ছিল  মুক্তিবাহিনীর সামর্থ্য প্রদর্শন এবং  পাকিস্তানি আর্মি ও তাদের সাহায্যকারীদেরকে আতঙ্কিত করা।  আরেকটি মুখ্য উদ্দেশ্য ছিল আন্তর্জাতিক সম্প্রদায়কে জানানো যে পূর্ব পাকিস্তানের পরিস্থিতি স্বাভাবিক নয়।   কমান্ডো দল ঢাকার মানুষদের অনুপ্রানিত করারও  লক্ষ্য স্থির করেছিল  যারা প্রায়শই অত্যাচার ও  হত্যার শিকার হতো ।   এ উদ্দেশ্যগুলি ক্র‍্যাক প্লাটুনের  দ্বারা সফলভাবে অর্জিত হয়েছিল।   বিশ্বব্যাংক তাদের প্রতিবেদনে স্পষ্টরূপে উল্লেখ করেছিল যে ঢাকাতে বিপজ্জনক পরিস্থিতির প্রাদুর্ভাব রয়েছে ।  বিশ্বব্যাংকের মিশন তাদের প্রতিবেদনে এ সুপারিশ করে  পূর্ব পাকিস্তানে  যেন দ্রুত সামরিক শাসনব্যবস্থা  সমাপ্ত হয় ।    ক্র‍্যাক প্লাটুন  বেশকিছু সফল ও গুরুত্বপূর্ণ অভিযান পরিচালনা করে। তারা  ১৯৭১ সালে ঢাকায় প্রবেশ করে পৃথক হয় এবং ঢাকার বিদ্যুৎ সরবরাহ ব্যবস্থার ক্ষতিসাধন করে যার ফলে ঢাকার পাকিস্তানি আর্মি ও সামরিক প্রশাসন সমস্যার সম্মুখীন হয় ।  পাকিস্তানি আর্মির জন্য ঢাকার চাইনিজ রেস্তোরাঁগুলো প্রায় একপ্রকার নিষিদ্ধই ছিল ।
আধুনিক বিশেষ বাহিনী
এডমিরাল উইলিয়াম এইচ ম্যার‍্যাভেন, ইউএস স্পেশাল অপারেশন কমান্ডের প্রাক্তন নবম কমান্ডিং অফিসার ২ প্রকার পন্থার কথা ২০১২ সালের ইউএস সিনেট কমিটি অন আর্মড সার্ভিসেস    এর এক বিবৃতিতে উল্লেখ করেন - "  প্রত্যক্ষ পন্থার বৈশিষ্ট্য হচ্ছে প্রযুক্তিগতভাবে সমৃদ্ধ প্রাণঘাতি ছোট দল, তথ্যের প্রতি মনোযোগী এবং আন্তঃসংস্থার সহযোগিতা যুদ্ধক্ষেত্রে ডিজিটালভাবে নেটওয়ার্কের  দ্বারা সমন্বিত। "    অপরপক্ষে "অপ্রত্যক্ষ পন্থার অন্তর্ভুক্ত  হচ্ছে  স্বাগতিক দেশের বাহিনীদের শক্তিশালীকরণ, মানবিক সংস্থাসমূহকে সঠিক সাহায্য প্রদান ও মূল লোকবলকে কাজে লাগানো "  শুধুমাত্র একটি বাহিনীর উপর নির্ভরশীল না হয়ে জাতীয় শক্তির উপাদানগুলো অবশ্যই একই লয়ে ব্যবহার করতে হবে,  যেমন বিশেষ বাহিনী, যারা সম্পূর্ণ সেনাবাহিনীকে অপ্রস্তুত অবস্থায় রেখে যায় এবং সেনাবাহিনীর নিয়মতান্ত্রিকতাকে ফাঁপা করে তোলে।
তারা যুদ্ধকালিন বা শান্তিকালীন উভয় সময়েই কৃতিত্বের সাথে বিভিন্ন কার্যক্রম পরিচালনা করছে। যেমন লাওশিয়ার গৃহযুদ্ধ, বাংলাদেশের স্বাধীনতা যুদ্ধ ,ভিয়েতনাম যুদ্ধ,  পর্তুগিজ কলোনি যুদ্ধ , দক্ষিণ আফ্রিকার সীমান্ত যুদ্ধ,  ফকল্যাণ্ড যুদ্ধ ,  উত্তর আয়ারল্যান্ডের সমস্যায়, জাফনা বিশ্ববিদ্যালয়ের হেলিড্রপে, প্রথম ও দ্বিতীয় গাল্ফ যুদ্ধে , আফগানিস্তানে ,ক্রোয়েশিয়া, কসোভো, বসনিয়া যুদ্ধ ,প্রথম ও দ্বিতীয়   চেচেন যুদ্ধ ,ইরানি এম্বাসি দখল(লন্ডন) ,মার্সেইলে এয়ার ফ্রান্স ফ্লাইট ৮৯৬৯ তে ,অপারেশন ডিফেন্সিভ শিল্ড, অপারেশন খুকরি,মস্কো থিয়েটারে বন্দি উদ্ধার সংকটে ,অপারেশন অরচার্ডে , লিমায় জাপানি এম্বাসি বন্দি উদ্ধার সংকটে , শ্রীলঙ্কায় এলটিটিই এর বিরুদ্ধে এবং পাকিস্তানে ওসামা বিন লাদেনের বিরুদ্ধে ।
২০০১-২০০২ তে আফগানিস্তানের তালিবান সরকারকে ক্ষমতা থেকে  হটানোর ক্ষেত্রে ইউএসের আফগানিস্তান হামলায় একাধিক দেশের স্পেশাল ফোর্স জোট গঠন করে এবং মুখ্য ভূমিকা পালন করে।    পরবর্তী বিভিন্ন অভিযানে বিশেষ বাহিনী তালিবানদের বিরূদ্ধে লড়াই অব্যাহত রাখে।
যেহেতু বিশ্বের বিভিন্ন প্রান্তে নারী-পুরুষ বৈষম্য দূর হচ্ছে ,তাই মহিলারাও  বিশেষ বাহিনীর জন্য নির্বাচিত হচ্ছে এবং ২০১৪ সালে নরওয়েতে সম্পূর্ণ নারী দ্বারা গঠিত বিশেষ বাহিনী গঠিত হয়েছে যার নাম  - জ্যাগারট্রুপেন(ইংরেজিতে - জ্যাগার ট্রুপ)
পোষা কবুতর
কবুতর বা পায়রা বা কপোত বা পারাবত এক প্রকারের জনপ্রিয় গৃহপালিত পাখি। এর মাংস মনুষ্যখাদ্য হিসাবে ব্যবহৃত হয়। প্রাচীন কালে কবুতরের মাধ্যমে চিঠি আদান-প্রদান করা হত। কবুতর ওড়ানোর প্রতিযোগিতা প্রাচীন কাল থেকে অদ্যাবধি প্রচলিত আছে। গৃহপালিত কবুতরের বৈজ্ঞানিক নাম Columba livia domestica। সব গৃহপালিত কবুতরের উদ্ভব বুনো কবুতর (Columba livia) থেকে। গবেষণায় দেখা যায় যে কবুতরের গৃহপালন প্রায় ১০,০০০ বছর আগে শুরু হয়েছিল।
পৃথিবীতে প্রায় ২০০ জাতের কবুতর পাওয়া যায়। বাংলাদেশে প্রায় ৩০ প্রকার কবুতর রয়েছে। বাংলাদেশের সর্বত্র এসকল কবুতর রয়েছে। বাংলাদেশের জলবায়ু এবং বিস্তীর্ণ শস্যক্ষেত্র কবুতর পালনের জন্য অত্যন্ত উপযোগী। পূর্বে কবুতরকে সংবাদবাহক, খেলার পাখি হিসাবে ব্যবহার করা হতো। কিন্তু বর্বারের পুষ্টি সরবরাহ, সমৃদ্ধি, শোভাবর্ধনকারী এবং বিকল্প আয়ের উৎস হিসাবে ব্যবহৃত হচেছ। এদের সুষ্ঠু পরিচর্যা, রক্ষণাবেক্ষণ এবং ব্যবস্থাপনার মাধ্যমে সঠিকভাবে প্রতিপালন করে আর্থ-সামাজিক উন্নয়নে অবদান রাখা যায়। কবুতর প্রতিপালন এখন শুধু শখ ও বিনোদনের মধ্যে সীমাবদ্ধ নেই বরং তা এখন একটি লাভজনক ব্যবসা হিসাবে পরিগণিত হয়েছে। কবুতর বাড়ি ও পরিবেশের সৌন্দর্য বৃদ্ধি করা ছাড়াও অল্প খরচে এবং অল্প ঝামেলায় প্রতিপালন করা যায়।বাংলাদেশে কবুতরের জাতের মধ্যে গিরিবাজ খুবই জনপ্রিয়
কবুতরের শারীরবৃত্তিক তথ্যাদি
দেহের তাপমাত্রা ৩৮.৮ - ৪০.০ সে.
দৈহিক ওজন-
(ক) হালকা জাতঃ ৪০০-৪৫০ গ্রাম
(খ) ভারী জাতঃ ৪৫০-৫০০ গ্রাম
পানি পান-
(ক) শীতকালঃ ৩০-৬০ মিলি প্রতিদিন
(খ) গ্রীষ্মকালঃ ৬০-১০০ মিলি প্রতিদিন
(গ) পূর্ণবয়স্ক একটি কবুতরের ডানায় সাধারনত ১০টি পালক থাকে, ঐ পালকগুলিকে পর বলা হয়। (পর কবুতরের বয়স নির্ণয়েও সাহায্য করে।)
খাদ্য গ্রহণ ৩০-৬০ গ্রাম প্রতিদিন (গড়) ডিম ফুটানোর সময়কাল = ১৭-১৮ দিন।
খাদ্য
কবুতরের খাবার হছে গম, চাউল, কাউন, ধান, খুদ, চিনা সরিষা, ডাবলি, রেজা, বাজরা, বিভিন্ন বিজ ইত্যাদি খায় । মুরগির জন্য তৈরি খাবারও কবুতর খায়। খাবারের সাথে পর্যাপ্ত পরিমাণ বিশুদ্ধ পানি দিতে হয়। ২×২ ফুট স্থানের মধ্যে দুটি কবুতর থাকতে পারে। কবুতরের বাসস্থান কুকুর, বিড়াল, বেজি ইত্যাদি প্রাণী থেকে দূরে রাখতে হয়। কবুতরের ঘরে যাতে পানি না আসে সে দিকে লক্ষ্য রাখতে হয়।কবুতরের ঘর সব সময় পরিষ্কার রাখা বাঞ্ছনীয়। বাচ্চাগুলো নিজে খাদ্য গ্রহণ না করা পর্যন্ত স্ত্রী এবং পুরুষ কবুতর উভয়ে দানাদার খাদ্যের সাথে দুধ মিশিয়ে ঠোঁট দিয়ে বাচ্চাদের খাওয়ায়। কবুতরের জন্য তৈরিকৃত খাদ্য শর্করা, আমিষ, খাদ্যপ্রাণ বা ভিটামিন, চর্বি এবং খনিজ লবণসম্পন্ন সুষম খাদ্য হতে হবে। কবুতর ম্যাশ বা পাউডার খাদ্যের তুলনায় দানাদার জাতীয় খাদ্য বেশি পছন্দ করে। ছোট আকারের কবুতরের জন্য ২০-৩০ গ্রাম, মাঝারি আকারের জন্য ৩৫-৫০ গ্রাম এবং বড় আকারের জন্য ৫০-৬০ গ্রাম খাদ্য প্রতিদিন দিতে হবে। দানাদার জাতীয় খাদ্যের মধ্যে গম, ধান, ভুট্টা, সরগম, ওট শতকরা ৬০ ভাগ এবং লেগুমিনাস বা ডাল জাতীয় খাদ্যের মধ্যে সরিষা, খেসারী, মাটিকলাই শতকরা ৩০-৩৫ ভাগ সরবরাহ করতে হবে। কবুতরের ভিটামিন সররাহের জন্য বাজারে প্রাপ্ত ভিটামিন ছাড়া সবুজ শাকসবজি, কচি ঘাস সরবরাহ করা প্রয়োজন। প্রতিদিন ২ বার খাদ্য সরবরাহ করা ভাল। মাঝে মাঝে পাথর, ইটের কণা (গ্রিট) এবং কাঁচা হলুদের টুকরা দেয়া উচিত কারণ এ গ্রিট পাকস্থলিতে খাবার ভাঙতে এবং হলুদ পাকস্থলী পরিষ্কার বা জীবাণুমুক্ত রাখতে সাহায্য করে।
কবুতরের ডিম দেয়ার সময় গ্রিট মিশ্রণ বা খনিজ মিশ্রণ, ডিম এবং ডিমের খোসা তৈরী এবং ভাল হ্যাচাবিলিটির জন্য অতীব প্রয়োজনীয়। এই খনিজ মিশ্রণ বোন মিল (সিদ্ধ) ৫%, ঝিনুক ৪০%, লাইম স্টোন ৩৫%, গ্রাউন্ড লাইম স্টোন ৫%, লবণ ৪%, চারকোল ১০% এবং শিয়ান রেড ১% তৈরী করতে হবে ।
বিভিন্ন প্রজাতির কবুতরের খাবারও ভিন্ন ভিন্ন। গোল্লা প্রজাতির কবুতর সাধারণত সব ধরনের শস্যদানাই খায়। আর গিরিবাজ কবুতরে খায় ধান, গম, সরিষা, তিসি, ভুট্টা, কুসুম ফুলের বিচি ইত্যাদি। ফেন্সি কবুতরের খাবার হচ্ছে ডাবি্ল বুট, ছোলা বুট, গম, সূর্যমুখীর বিচি, কুসুম ফুলের বিচি ইত্যাদি। হোমারের খাবার একেবারেই ভিন্ন। ১৭ পদের শস্যদানা পরিমাণমতো মিশিয়ে এদের খাবার তৈরি করা হয়। এ খাবারে অন্তর্ভুক্ত থাকে বাদাম, ডাবি্ল বুট, ছোলা বুট, সূর্যমুখীর বিচি, কুসুম ফুলের বিচি, তিসি, বাজরা, চিনা, মুগ ডাল, মাসকলাই, মসুর, হেলেন ডাল ইত্যাদি। যখন হোমার কবুতরকে প্রতিযোগিতার জন্য প্রশিক্ষণ দেওয়া হয় তখন এই খাবারের পাশাপাশি ধানের সঙ্গে মাখন বা ঘি মিশিয়ে খাওয়ানো হয়। বাণিজ্যিকভিত্তিতে কবুতর উৎপাদনের জন্য নিম্নে প্রদত্ত খাদ্য মিশ্রণ ব্যবহার করা উত্তম।
খাদ্য উপাদান পরিমাণ (%) ভুট্টা  ৩৫ % মটর  ২০ % গম   ৩০ % ঝিনুকের গুঁড়া/চুনাপাথর চূর্ণ/অস্থিচূর্ণ  ০৭% ভিটামিন/এমাইনো এসিড য়োজপ্রিমিক্স  ০৭% লবণ ০১ % মোট=  ১০০%
পানি সরবরাহ- প্রতিদিন গভীর বা খাদ জাতীয় পানির পাত্র ভালভাবে পরিষ্কার করে ৩ বার পরিষ্কার পরিচছন্ন ও বিশুদ্ধ পানি সরবরাহ করা উচিত। দুই সপ্তাহ পর পর পটাশ মিশ্রিত পানি সরবরাহ করলে পাকস্থলি বিভিন্ন জীবাণুর আক্রমণ থেকে রক্ষা পাবে।
এমাইনো এসিড- আমিষ বিভিন্ন প্রকার এমাইনো এসিড সরবরাহ করে যা দেহ গঠনের জন্য অত্যাবশ্যক। যে সব এমাইনো এসিড পাখির দেহে সংশ্লেষণ হয় না তাকে অত্যাবশ্যকীয় এমাইনো এসিড বলে। সুতরাং পাখিকে এমাইনো এসিড সমৃদ্ধ খাদ্য (শুটকি মাছের গুঁড়া, সরিষা, তিল ও চীনাবাদামের খৈল) সরবরাহ করতে হবে।
left|290px|thumb|বাড়ির দেয়ালে বসে রোদ পোহাচ্ছে একদল কবুতর
জীবনকাল, প্রজনন
হাঁস-মুরগির মতো যে কোনো মর্দা কবুতর মাদী কবুতরের সাথে সহজে জোড়া বাঁধে না। এদেরকে এক সাথে এক সপ্তাহ রাখলে জোড়া বাঁধে। মুরগীর ন্যায় কবুতরের জননতন্ত্রে ডিম উৎপন্ন হয়। তবে ডিম্বাশয়ে একসাথে সাধারণত মাত্র দু'টি ফলিকুল তৈরি হয়। এ কারণে প্রতিটি মাদী কবুতর দু'টি ডিম পাড়ে। ডিম পাড়ার ৪০-৪৪ ঘণ্টা পূর্বে ডিম্ব স্খলন হয় এবং ডিম পাড়ার কমপক্ষে ২৪ ঘণ্টা পূর্বে তা নিষিক্ত হয়। অর্থাৎ যে ১৬-২০ ঘণ্টা পর্যন্ত ডিম ডিম্বনালীতে থাকে সে সময়ে তা নিষিক্ত হয়ে থাকে। ডিম পাড়ার পর থেকে মর্দা ও মাদী উভয় কবুতর পর্যায়ক্রমে ডিমে তা দিতে শুরু করে। মাদী কবুতর প্রায় বিকেল থেকে শুরু করে পরের দিন সকাল পর্যন্ত ডিমে তা দেয় এবং বাকী সময়টুকু অর্থাৎ সকাল থেকে বিকেল পর্যন্ত মর্দা কবুতর তা দিয়ে থাকে। তা দেয়ার পঞ্চম দিনেই ডিম পরীক্ষা করে উর্বর বা অনুর্বর ডিম চেনা যায়। বাতির সামনে ধরলে উর্বর ডিমের ভিতর রক্তনালী দেখা যায়। কিন্তু অনুর্বর ডিমের ক্ষেত্রে ডিমের ভিতর স্বচ্ছ দেখাবে। সাধারণত ডিম পাড়ার ১৭-১৮ দিন পর ডিম ফুটে বাচ্চা বের হয়। এভাবে একটি মাদী কবুতর সাধারণত ১২ মাসে ১০-১২ জোড়া বাচ্চা উৎপাদন করতে পারে। জন্মের প্রথম দিন থেকে ২৬ দিন বয়স পর্যন্ত কবুতরের বাচ্চার ক্রমবর্ধমান অবস্থা থাকে। প্রথমে সারা দেহ হলুদ পাতলা বর্ণের লোম দ্বারা আবৃত থাকে। এই সময় নাক ও কানের ছিদ্র বেশ বড় দেখায়। প্রায় ৪-৫ দিন পর বাচ্চার চোখ খোলে বা ফুটে। পনের দিনে সমস্ত শরীর পালকে ছেয়ে যায়। প্রায় ১৯-২০ দিনে দু'টো ডানা এবং লেজ পূর্ণতা লাভ করে ও ঠোঁট স্বাভাবিক হয়। এই ভাবে ২৬-২৮ দিনে কবুতরের বাচ্চা পূর্ণতা লাভ করে। কবুতর সাধারণত ২০-৩০ বছর পর্যন্ত বাঁচে। জঙ্গলী কবুতর ৫ বছর এবং গৃহপালিত কবুতর ১০-১৫ বছর বাঁচে। ৫-৬ মাস বয়স হলে স্ত্রী কবুতর ডিম দেয়। গড়ে প্রতি মাসে এক বার ডিম দেয়। বাচ্চা ২৫/২৬ দিন বয়স হলে খাবার উপযুক্ত হয়। এ সময় বাচ্চা সরিয়ে ফেললে মা কবুতর নতুন করে ডিম দিতে প্রস্তুতি গ্রহণ করে।
বাচ্চার জন্য পিজিয়ন মিল্ক
কবুতরের খাদ্যথলিতে পিজিয়ন মিল্ক উৎপাদিত হয়। এই খাদ্যথলিতে দুইটি অংশ বা লোব (ষড়নব) থাকে। ডিমে তা দিতে বসার প্রায় অষ্টমদিন থেকে "পিজিয়ন মিল্ক" উৎপাদনের প্রস্তুতি শুরু হয়। এন্টিরিত্তর পিটুইটারী গ্রন্থির প্রোল্যাকটিন (Prolactin) হরমোনের প্রভাবে এই ' পিজিয়ন মিল্ক' উৎপন্ন হয়। এ কারণে কবুতর ছানার জন্য কোনো বাড়তি খাবারের প্রয়োজন হয় না। কারণ, প্রায় ৭ দিন পর্যন্ত ছানা তার মাতা-পিতার কাছ থেকে প্রকৃতিপ্রদত্ত খাবার পেয়ে থাকে। এটিকে পিজিয়ন মিল্ক বা কবুতরের দুধ বলা হয়। পিজিয়ন মিল্ক হলো পৌষ্টিক স্তরের কোষের মধ্যে চর্বির গুটিকা (globules of fat) যা পিতা মাতা উভয়ের খাদ্য থলিতে যথেষ্ট পরিমাণে মজুদ হয়। পিজিয়ন মিল্ক কবুতর ছানার জন্য একটি আদর্শ খাবার। এতে ৭০% পানি, ১৭.৫% আমিষ, ১০% চর্বি এবং ২.৫% বিভিন্ন খনিজ পদার্থ থাকে। মাতাপিতা উভয় কবুতরের খাদ্য থলির অভ্যন্তরীণ আবরণ থেকে পিজিয়ন মিল্ক উৎপন্ন হয়। কবুতরের জিহ্বা লম্বা ও সরু। মুখ গহ্বরের নিচের অংশ বেশ প্রশস্ত হয় যা ছানাকে খাওয়ানোর উপযোগী। মাতা ও পিতা কবুতর ছানার মুখের মধ্যে মুখ প্রবেশ করিয়ে খাবার সরাসরি অন্ননালিতে পৌঁছে দেয় ।
রোগব্যাধি
পাখি হিসেবে মুরগি/হাঁসের রোগগুলো এর মধ্যে দেখা দিয়ে থাকে। সাধারণত: ককসিডিওসিস বা পাতলা চুনযুক্ত পায়খানা, সালমোনেলা, রানিক্ষেত পি এমভি/নিউ ক্যাসল ডিজিজ, কৃমি, ক্যাংকার বা মুখে ঘা, ক্রনিক রেসপিরেটরি ডিজিজ সি আর ডি, পক্স, বার্ড ফ্লু ইত্যাদি রোগ হতে দেখা যায়। প্রায় সব রোগের জন্যই বিভিন্ন কোম্পানির ঔষধ পাওয়া যায়। তাছাড়া পশু সম্পদ গবেষণাগার হতে রানিক্ষেত, পক্স ইত্যাদির টিকা বা প্রতিষেধক পাওয়া যায়।
কবুতরের বিভিন্ন জাত
উত্তম নিষ্কাশন, পর্যাপ্ত সূর্যালোক এবং বায়ুর চলাচল আছে এরূপ উঁচু এবং বালুময় মাটিতে কবুতরের ঘর করতে হবে, যা খামারির আবাসস্থল থেকে ২০০-৩০০ ফুট দূরে এবং দক্ষিণমুখী হওয়া উচিত। মাটি থেকে ঘরের উচ্চতা ২০-২৪ ফুট এবং খাঁচার উচ্চতা ৮-১০ফুট হওয়া ভাল। একটি খামারের জন্য ৩০-৪০ জোড়া কবুতর আদর্শ। এরূপ ঘরের মাপ হবে ৯ ফুট ৮.৫ ফুট। কবুতরের খোপ ২-৩ তলা বিশিষ্ট করা যায়। এরূপ খোপের আয়তন প্রতিজোড়া ছোট আকারের কবুতরের জন্য ৩০ সে. মি.x ৩০ সে.মি.x ২০ সে.মি. এবং বড় আকারের কবুতরের জন্য ৫০ সে. মি.x ৫৫ সে.মি. x৩০ সে.মি.। ঘর স্বল্প খরচে সহজে তৈরী এবং স্থানান্তরযোগ্য যা কাঠ, টিন, বাঁশ, খড় ইত্যাদি দিয়ে তৈরী করা যায়। খামারের ভিতরে নরম, শুষ্ক খড়-কুটা রেখে দিলে তারা ঠোঁটে করে নিয়ে নিজেরাই বাসা তৈরি করে নেয়। ডিম পাড়ার বাসা তৈরীর জন্য ধানের খড়, শুকনো ঘাস, কচি ঘাসের ডগাজাতীয় দ্রব্যাদি উত্তম। খোপের ভিতর মাটির সরা বসিয়ে রাখলে কবুতর সরাতে ডিম পাড়ে এবং বাচ্চা ফুটায়।
বর্তমানে অনেক শৌখিন ব্যক্তি খাঁচায় বিভিন্ন ধরনের নজরকাড়া কবুতর পুষে থাকছেন। এই শৌখিন কবুতর যে কত সুন্দর হতে পারে না দেখলে বিশ্বাস করা যায় না। খাঁচার আকার বা সাইজ কি হবে তা নির্ভর করে আপনি কি ধরনের কবুতর পালতে চাচ্ছেন তার উপর। যদি আপনি শুধু গিরিবাজ পালতে চান, তাহলে ১৪*১৪*১৬ ইঞ্চি হলে ভাল। আর যদি শৌখিন কবুতর পালতে চান তাহলে সাধারণত আদর্শ মাপ হল- ২৪*২৪*১৮ ইঞ্চি বা ২৪*২৪*২০ ইঞ্চি হলে আরও ভাল।
জাত বা ধরন গুলো কোন নির্দিষ্ট কিছু নয়। বিভিন্ন রং, বৈশিষ্ট্য, গুণাগুণ, চোখ ইত্যাদি এর উপর ভিত্তি করে নামকরণ বা জাত ঠিক করা হয়। এছাড়া ক্রস ব্রিডিং -এর মাধ্যমেও নতুন জাত তৈরি হয়ে থাকে। বহুবিচিত্র ধরনের নানা জাতের কবুতরের মধ্যে নিম্নে প্রধান কয়েকটি জাত সম্পর্কে আলোচনা করা হলোঃ
বহিঃসংযোগ
কবুুুতর
গ্লোমেরুলোনেফ্রাইটিস
গ্লোমারুলোনেফ্রাইটিস ( জিএন ) এমন একটি শব্দ যা বেশ কয়েকটি বৃক্কের রোগকে (যেগুলো সাধারণত উভয় কিডনিকেই প্রভাবিত করে) বোঝাতে ব্যবহৃত হয়। এই রোগগুলি গ্লোমেরুলি বা বৃক্কের ক্ষুদ্র রক্তনালীগুলির প্রদাহ দ্বারা চিহ্নিত করা হয়। তবে এই রোগগুলির সবগুলোতে প্রদাহ নাও দেখা দিতেপারে।
যেহেতু এটি কোনও একক রোগ নয় তাই এর লক্ষনগুলি নির্দিষ্ট রোগের উপর নির্ভর করে। এটি বিচ্ছিন্ন হেমাটুরিয়া এবং / বা প্রোটিনিউরিয়া ( প্রস্রাবে রক্ত বা প্রোটিনের উপস্থিতি) দিয়ে উপস্থিত হতে পারে। অথবা নেফ্রোটিক লক্ষন, নেফ্রিটিক লক্ষন, বৃক্কে তীব্র আঘাত বা দীর্ঘস্থায়ী বৃক্কের রোগ হিসাবে উপস্থিত হতে পারে।
লক্ষণ ও উপসর্গ
বাম|থাম্ব| গ্লোমেরুলাস, একটি কার্যকরী ইউনিট যা [[রক্ত এবং মূত্রের পরিস্রাবণ এবং পুুনরুৎপাদনের প্রথম  পদক্ষেপের প্রতিনিধিত্ব করে।]] গ্লোমেরুলোনেফ্রাইটিস বলতে গ্লোমারুলাসের প্রদাহ বোঝায়।গ্লোমেরুলাস হলো বৃক্কে তরল পরিস্রাবণের সাথে জড়িত একক। এই প্রদাহের মধ্যে সাধারণত নেফ্রোটিক বা নেফ্রিটিক লক্ষণগুলির মধ্যে একটি বা উভয়ই হতে পারে।
নেফ্রোটিক লক্ষণ
প্রস্রাবে প্রোটিন বৃদ্ধি এবং রক্তে প্রোটিন হ্রাস হওয়া, রক্তে বাড়তি চর্বিযুক্ত ব্যক্তির মধ্যে এডিমা শনাক্তকরনের মাধ্যমে নেফ্রোটিক লক্ষণগুলি চিহ্নিত করা হয়।এক্ষেত্রে  প্রদাহ  গ্লোমেরুলাস, পোডোসাইটের চারপাশের কোষগুলিকে প্রভাবিত করে প্রোটিন বৃদ্ধি করে, ফলে প্রস্রাবে প্রোটিন বৃদ্ধি পায়। প্রস্রাবে প্রোটিনের পরিমাণ যখন যকৃতের ক্ষতিপূরণ করার ক্ষমতাকে ছাড়িয়ে যায় তখন রক্তে কম প্রোটিন শনাক্ত হয় - বিশেষত অ্যালবুমিন। যেটি প্রচলিত প্রোটিনের সিংহভাগ তৈরি করে। রক্তে প্রোটিন হ্রাসের সাথে রক্তের অ্যানকোটিক চাপ কমে যায়। এটির ফলে এডিমা হয়, কারণ টিস্যুতে অনকোটিক চাপ একই থাকে।  সাম্প্রতিক গবেষণায় দেখা গেছে যে দূরবর্তী নেফ্রনের (নালী সংগ্রহের ক্ষেত্রে) মধ্যে সোডিয়ামের প্রচুর পরিমাণে ধারণ করাই নেফ্রোটিক লক্ষণের ক্ষেত্রে  জল ধরে রাখা এবং শোথের প্রধান কারণ। এটি অ্যাড্রিনাল গ্রন্থি দ্বারা  ক্ষরিত অ্যালডোস্টেরন হরমোনের প্রভাবে আরও খারাপ হতে পারে ।
নেফ্রিটিক লক্ষণ
ডান|থাম্ব| পোডোসাইটস কোষগুলি যা গ্লোমেরুলাসের রেখায় থাকে, যা ঋণাত্বকভাবে চার্জিত করা হয় এবং এদের মাঝে ছোট ফাঁক থাকে যা বড় অণুগুলির পরিস্রাবণ প্রতিরোধ করে। [[প্রদাহ দ্বারা ক্ষতিগ্রস্থ হলে প্রোটিনগুলির প্রবেশযোগ্যতা বৃদ্ধি পায়।এভাবে নেফ্রিটিক লক্ষন শনাক্ত হয়।]] নেফ্রিটিক লক্ষণ প্রস্রাবে রক্তের উপস্থিতি দ্বারা চিহ্নিত করা হয় (বিশেষত লোহিত রক্ত কণিকা)। এছাড়া  উচ্চ রক্তচাপের উপস্থিতিতে প্রস্রাবের পরিমাণ হ্রাস পেলেও লক্ষণ চিহ্নিত হয় । এই লক্ষণে গ্লোমেরুলাস আস্তরণকারী কোষগুলিতে প্রদাহজনক ক্ষতির ফলে এপিথেলিয়াল বাধা ধ্বংস হয় এবং রক্ত প্রস্রাবে পাওয়া যায় বলে মনে করা হয়। একই সময়ে, প্রতিক্রিয়াশীল পরিবর্তনগুলি, যেমন ম্যাসাঞ্জিয়াল কোষগুলির বিস্তার, বৃক্কে রক্ত প্রবাহ হ্রাস পাওয়ার ফলে  প্রস্রাবের উৎপাদন হ্রাস পেতে পারে। রেনিন-অ্যাঞ্জিওটেনসিন সিস্টেম পরবর্তীকালে সক্রিয় হতে পারে কারণ জাক্সটাগ্লোমেরুলার অ্যাপারেটাসে রক্ত সরবরাহ  হ্রাস পাওয়ায় উচ্চ রক্তচাপ হতে পারে।
রোগ নির্ণয়
থাম্ব| দীর্ঘস্থায়ী বৃক্ক রোগের ক্ষেত্রে বৃৃৃৃৃক্কের আল্ট্রাসনোগ্রাফি যেখানে কর্টিকাল পুরুত্বের কমার সাথে যে গ্লোমেরুলোনেফ্রাইটিস ঘটে তা দেখানো হয়েছে  । আল্টাসনোগ্রাফি চিত্রে বৃক্কের দৈর্ঘ্যের পরিমাপ '+' এবং একটি ড্যাশযুক্ত রেখার দ্বারা চিত্রিত করা হয়েছে । ইতিহাস এবং পরীক্ষার ফলাফলের উপর ভিত্তি করে গ্লোমেরুলোনফ্রাইটিসের কিছু প্রক্রিয়ার মাধ্যমে চিকিৎসার দ্বারা নির্ণয় করা হয়। অন্যান্য পরীক্ষার মধ্যে অন্তর্ভুক্ত থাকতে পারে:
প্যাট পোকক
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও দক্ষিণ আফ্রিকান ক্রিকেটে নর্দার্ন ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ‘পার্সি’ ডাকনামে পরিচিত প্যাট পোকক।
প্রথম-শ্রেণীর ক্রিকেট
মারটন সি অব ই সেকেন্ডারি স্কুলে অধ্যয়নের পর উইম্বলডন টেকনিক্যাল কলেজে পড়াশোনা করেন। ১৯৬৪ সাল থেকে ১৯৮৬ সাল পর্যন্ত প্যাট পোককের প্রথম-শ্রেণীর খেলোয়াড়ী জীবন চলমান ছিল। প্যাট পোকক ক্রিকেট খেলতে বেশ পছন্দ করতেন। প্রতিপক্ষীয় ব্যাটসম্যানের দূর্বলতার সুযোগে অনেক সময় পরীক্ষামূলকভাবে বোলিং করতেন। পুরো প্রথম-শ্রেণীর খেলোয়াড়ী জীবন সারে দলের পক্ষে পার করে দেন।
১৯৬৪ সালে সারে দলের পক্ষে প্রথম-শ্রেণীর ক্রিকেটে অভিষেক ঘটে। ১৯৭২ সালে স্মরণীয় খেলা উপহার দেন। সাসেক্সের বিপক্ষে এগারো বলের ব্যবধানে সাত উইকেট পেয়েছিলন তিনি। প্রথম চার উইকেট চার বলে, পাঁচ উইকেট ছয় বলে, ছয় উইকেট নয় বলে ও সাত উইকেট এগারো বলে পান। তন্মধ্যে, শেষ দুইটি রেকর্ড হিসেবে রয়ে যায়।
১৯৮৬ সালে নিজস্ব শেষ মৌসুমে সারের অধিনায়কের দায়িত্বে ছিলেন। সমগ্র প্রথম-শ্রেণীর খেলোয়াড়ী জীবনে ২৬.৫৩ গড়ে ১,৬০৭ উইকেট পান। ব্যক্তিগত সেরা বোলিং পরিসংখ্যান গড়েন ৯/৫৭।
আন্তর্জাতিক ক্রিকেট
সমগ্র খেলোয়াড়ী জীবনে পঁচিশ টেস্টে অংশগ্রহণ করেছেন প্যাট পোকক। ২৯ ফেব্রুয়ারি, ১৯৬৮ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৩১ জানুয়ারি, ১৯৮৫ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এরপর ২৬ মার্চ, ১৯৮৫ তারিখে শারজায় পাকিস্তানের বিপক্ষে একমাত্র ওডিআইয়ে অংশগ্রহণের সুযোগ পেয়েছিলন।
১৯৭৬ সালে পরবর্তী দুই টেস্ট নিজ দেশে ওয়েস্ট ইন্ডিজের বিপক্ষে খেলেন। আট বছর পর ৮৬ টেস্ট ব্যবধানে সর্বশেষ টেস্ট খেলার জন্যে দলে আমন্ত্রিত হন। তার তুলনায় কেবলমাত্র ডেরেক শ্যাকলটন (১০৩ টেস্ট) ও লেস জ্যাকসন (৯৬ টেস্ট) এ অনাকাঙ্খিত রেকর্ড গড়ে এগিয়ে রয়েছেন।
ডেভিড গাওয়ারের নেতৃত্বে পোকক তার টেস্ট খেলোয়াড়ী জীবনের সফল সমাপ্তি টানেন। ১৯৮৪-৮৫ মৌসুমে ভারত গমন করেন। ঐ সফরে ফিল এডমন্ডসের সাথে সফলতম জুটি গড়েছিলেন।
মূ্ল্যায়ন
ক্রিকেট সংবাদদাতা কলিন বেটম্যান মন্তব্য করেন যে, দল নির্বাচকমণ্ডলী কখনো পূর্ণাঙ্গভাবে প্যাট পোককের উপর আস্থা রাখতে পারেননি। তাসত্ত্বেও, তিনি তার সময়কালের অন্যতম সেরা নির্ভরযোগ্য স্পিন বোলার হিসেবে স্বীকৃত ছিলেন।
২০১৯ পশ্চিমবঙ্গে চিকিৎসকদের ধর্মঘট
২০১৯ সালের ১০ই জুন রাতে নীল রতন সরকার মেডিকেল কলেজ ও হাসপাতালের (এনআরএসসিএচ) দুই জুনিয়র চিকিৎসকদের ওপর হামলার পর কলকাতার জুনিয়র চিকিৎসকরা ১১ই জুন থেকে প্রতিবাদ শুরু করেন ও পশ্চিমবঙ্গের মুখ্যমন্ত্রী মমতা বন্দ্যোপাধ্যায়কে চিকিৎসা পেশাদারদের জন্য মধ্যস্থতা ও পর্যাপ্ত নিরাপত্তা প্রদানের দাবি জানান।          মধ্যস্থতা করার প্রচেষ্টা সত্ত্বেও ১৩ জুন পর্যন্ত বিক্ষোভ চলতে থাকে, অবশেষে মুখ্যমন্ত্রী প্রতিবাদকারী ডাক্তারদের একটি চরমপত্র (আল্টিমেটাম) প্রদান করেন।   শেষ পর্যন্ত প্রতিবাদকারী ডাক্তারা দাবি করে সরকার তাদের সঙ্গে মিলিত হয়ে তাদের নিরাপত্তা প্রদান করুক এবং মুখ্যমন্ত্রী কাছ থেকে প্রকাশ্যে ক্ষমাপ্রার্থনার দাবি করে।
পটভূমি
সরকারি ও বেসরকারি হাসপাতালের চিকিৎসকদের হামলা পশ্চিমবঙ্গে মোটামুটি সাধারণ বিষয়। কলকাতার ট্যাংরা থেকে ভর্তি হওয়া ৭৫ বছর বয়সী একজন রোগী মোহাম্মদ শহেদ এনআরএস মেডিক্যাল কলেজে মারা যাওয়ার পর ২০১৯ সালের ১০ জুন রাত ১০ টায় এই ঘটনা ঘটে। মৃতের ১১ জন আত্মীয় রোগীর মৃত্যুর কারণে বিষণ্ণ ছিল এবং অভিযোগ করেছেন যে তিনি চিকিৎসাদের অবহেলার কারণে মারা যান। তারা দাবি করেছে, মৃতদেহ সেই সময় তাদের হাতে হস্তান্তর করা হয়নি।  হাসপাতালের কর্মীরা জানায়, আত্মীয়রাও জুনিয়র ডাক্তারদের সাথে দুর্ব্যবহার করে। এর অল্প কিছু পরে, ভিড় প্রায় ১১ টায় (ইউটিসি+০৫:৩০) এনআরএসএমএচ পৌঁছেছিল এবং জুনিয়র ডাক্তারদের সাথে সংঘর্ষে জড়িয়ে পরে।  সংঘর্ষে রাতে হাসপাতাল একটি "যুদ্ধক্ষেত্রে" পরিণত হয় এবং ডাক্তারা অভিযোগ করেন, সকাল মধ্যে প্রাঙ্গনে ২০০ বেশি মানুষ ট্রাক করে এসে ডাক্তারদের উপর হামলা চালায় এবং হাসপাতাল সম্পত্তি ধ্বংস করে। অন্য একাউন্টে বলা হয়েছে যে, হাসপাতালে ডাক্তারদের হামলা করার জন্য লোকেরা হেলমেট পরে গাড়িতে করে পৌঁছেছিল। দুই ইন্টার্ন ডাক্তার, পরিবহ মুখোপাধ্যায় এবং যশ তেকওয়ানি, যারা মৃত রোগীর প্রতিবাদী আত্মীয়দের সঙ্গে কথা বলছিলেন, তারা পরবর্তী সংঘর্ষে আহত হন। যশকে এনআরএসএসসিএচ -এ ভর্তি করা হয়েছিল, গুরুতর আহত পরিবহকে ইনস্টিটিউট অব নিউরোসিয়েন্সেসে নিবিড় পরিচর্যা ইউনিটে ভর্তি করা হয়। হাসপাতালের ডাক্তারদের দ্বারা আপলোড করা একটি সিটি স্ক্যানের ছবিতে দেখা যায় পরিবহের ফ্রন্টাল লোবের একটি অংশ  ভেঙে মাথার ভিতরের দিকে ঢুকে গিয়েছে।
দ্বিতীয় দিন: ১২ জুন ২০১৯
১২ জুন ২০১৯-এ হরতাল দ্বিতীয় দিন পরে, পশ্চিমবঙ্গ জুড়ে রোগীদের স্বাস্থ্যসেবা ছাড়াই ছেড়ে দেওয়া হয়, কারণ জুনিয়র চিকিৎসকরা ধর্মঘট চালিয়ে যাচ্ছিল। একই দিনে, এনআরএসএসএচ-এ ইন্টার্ন চিকিৎসকদের আন্দোলন শহরে ৩০ টি সরকারি হাসপাতাল, মেডিকেল কলেজ এবং কমপক্ষে ছয়টি জেলা হাসপাতালে ছড়িয়ে পরে এবং আন্দোলনকারীরা নিয়মিত চিকিৎসা কার্যক্রম বন্ধ করে দেয়। প্রভাবিত হাসপাতালগুলির মধ্যে কলকাতা ন্যাশনাল মেডিকেল কলেজ ও হাসপাতাল, কলকাতা মেডিকেল কলেজ ও হাসপাতাল, এসএসকেএম হাসপাতাল, আরজি কর হাসপাতাল এবং মুর্শিদাবাদ, মেদিনীপুর, উত্তরবঙ্গ ও বাঁকুড়া মেডিকেল কলেজ ছিল। জুনিয়র ডাক্তারদের বিক্ষোভের পর বহির্বিভাগ  এবং প্যাথোলজিক্যাল ল্যাবরেটরিসহ সকল বিভাগ বন্ধ হয়ে গেছে। প্রতিবাদকারীরা বলেন, চিকিৎসা পেশাজীবীদের পূর্ণ সুরক্ষা দেওয়া না হওয়া পর্যন্ত হাসপাতালগুলিতে কাজ শুরু হবে না।  ডক্টরস ফোরামের দ্বারা বিবৃতির পক্ষান্তরে রাজ্য জুড়ে জরুরি পরিষেবা বন্ধ করা হয় এবং তা জনসাধারণের জন্য উপলব্ধ ছিল না, ফলে হাজার হাজার সাধারণ মানুষকে চিকিৎসা পরিষেবা ছাড়াই ছেড়ে দেওয়া হয়।
মধ্যস্থতা
পশ্চিমবঙ্গ মেডিকেল কাউন্সিলের (ডব্লিউবিএমসি) সভাপতি ও সর্বভারতীয় তৃণমূল কংগ্রেসের এমএলএ নির্মল মাঝি প্রেস ট্রাস্ট অব ইন্ডিয়া কে (পিটিআই) বলেন যে কাজ পুনরায় শুরু করতে ডাক্তারদের আশ্বস্ত করার চেষ্টা করা হয়েছে। প্রতিবাদকারীরা মুখ্যমন্ত্রী মমতা বন্দ্যোপাধ্যায়কে সরাসরি হস্তক্ষেপের অনুরোধ জানিয়েছিলেন, তবে কেবলমাত্র তার উপপরিচালক স্বাস্থ্য প্রতিমন্ত্রী চন্দ্রিমা ভট্টাচার্য এনআরএসএমসিএচ পরিদর্শন করেছিলেন। ডাক্তার ও রাজ্য সরকারের প্রতিনিধিদের মধ্যে বৈঠক হয়। সরকারের মুখপাত্র বলেন, মুখ্যমন্ত্রী নিজেই পরিস্থিতি পর্যবেক্ষণ করছেন। সংসদ সদস্য অভিষেক ব্যানার্জিও আবারো কাজ শুরু করার আহ্বান জানান। যাইহোক, মধ্যস্থতা সফল ছিল না এবং প্রতিবাদ অব্যাহত থাকে।
তৃতীয় দিন: ১৩ জুন ২০১৯
২০১৯ সালের ১৩ জুন বিক্ষোভের তৃতীয় দিনে সরকারি হাসপাতালের সকল বহিঃপ্রাঙ্গণ বিভাগ বন্ধ ছিল, কলকাতায় এসএসকেএম হাসপাতাল এবং বর্ধমান মেডিক্যাল কলেজে জরুরি বিভাগীয় ও বহির বিভাগের শুধুমাত্র সিনিয়র চিকিৎসকরা উপস্থিত থাকেন।
চরমপত্র
২০১৯ সালের ১৩ জুন, পশ্চিমবঙ্গের মুখ্যমন্ত্রী মমতা বন্দ্যোপাধ্যায় ৪ ঘণ্টার (স্থানীয় সময় ২ টা নাগাদ) মধ্যে কাজে ফিরে যাওয়ার জন্য হরতালকারী ডাক্তারদের একটি আল্টিমেটাম জারি করেন। এসএসকেএম হাসপাতাল পরিদর্শনকালে হরতালকারী জুনিয়র চিকিৎসকদের সঙ্গে কথা বলার জন্য তিনি বক্তব্য রাখেন। ডাক্তারদের কথা বলার সময় তিনি বলেন, তারা বাইরের। সরকার কোনোভাবে তাদের সমর্থন করবে না। আমি ধর্মঘটকারী  ডাক্তারদের নিন্দা করছি। পুলিশ কর্তব্যরত অবস্থায় মারা যায় কিন্তু পুলিশ ধর্মঘটে যায় না।   আরও যোগ করেন যে ধর্মঘট সহ্য করা হবে না।
রাজনীতি
ক্ষমতাসীন মুখ্যমন্ত্রী মমতা বন্দ্যোপাধ্যায় অভিযোগ করেছেন যে এই বিক্ষোভ বামফ্রন্ট এবং ভারতীয় জনতা পার্টির (বিজেপি) মধ্যেকার ষড়যন্ত্রের ফল। তিনি এই ঘটনার জন্য বিজেপিকে দায়ী করেছেন এবং বিজেপি নেতা ও কেন্দ্রীয় স্বরাষ্ট্রমন্ত্রী অমিত শাহর বিরুদ্ধে অভিযোগ করেন যে অমিত শাহ ''রাজ্যে বিভ্রান্তি ও সাম্প্রদায়িক উত্তেজনা সৃষ্টি করছেন"। রাজ্য বিজেপির প্রধান দিলীপ ঘোষ তারপর অভিযোগ করেন যে, যারা ডাক্তারদের ওপর হামলা চালায় তাদের বিরুদ্ধে মুখ্যমন্ত্রী ব্যবস্থা গ্রহণ করছেন না, কারণ তারা "তার ভোটার"।
দিনাজপুর সদর উপজেলা
অবস্থান ও আয়তন
দিনাজপুর সদর উপজেলার আয়তন ৩৫৪.৭৩ বর্গ কিলোমিটার (৮৭,৬৫৬ একর)। ২৫°২৮´ থেকে ২৫°৪৮´ উত্তর অক্ষাংশ এবং ৮৮°৩৪´ থেকে ৮৮°৪৬´ পূর্ব দ্রাঘিমাংশ জুড়ে এ উপজেলার অবস্থান। এ উপজেলার উত্তরে কাহারোল উপজেলা ও খানসামা উপজেলা, দক্ষিণে ভারতের পশ্চিমবঙ্গ, পূর্বে চিরিরবন্দর উপজেলা, পশ্চিমে বিরল উপজেলা।
পটভূমি
দিনাজপুর একসময়ে একটি নামকরা জনপদ পুণ্ড্রবর্ধনের অংশ ছিল। লাখনাউটির রাজধানী দেভকটের অবস্থান ছিল এর ১১ মাইল দক্ষিণে। তৎকালীন ইংরেজ শাসকদের “The British Administrative Control” এখানে ১৭৮৬ সালে গঠিত হয়। ১৯৪৭ সালে বঙ্গভঙ্গের সময়ে দিনাজপুরের একটি বড় অংশ পশ্চিমবঙ্গে চলে যায় এবং তার নাম হয় পশ্চিম দিনাজপুর জেলা। সেই জেলার জনগণ টেভাগা আন্দোলনে অংশগ্রহণ করে এবং ১৯৭১ সালের মুক্তিযুদ্ধে এক যুগান্তকারী ভূমিকা রাখে। একটি খোদাইকরা পাথর (বিশ্বাস করা হয় তা গুপ্ত যুগের), অক্টোবর ৮-টে ঘোড়াঘাট উপজেলার সুরা মসজিদের পার্শ্ববর্তী পুকুর থেকে উদ্ধার করা হয়।
ইতিহাস
দিনাজপুর সদর উপজেলা প্রাচীন বাংলার পুন্ড্রবর্ধনের একটি অংশ ছিল। ধারণা করা হয় দিনাজ বা দিনারাজ নাম হতে দিনাজপুর নামকরণ করা হয়েছে। মোগল সম্রাট আকবরের সময় কাশিঠাকুর মালদহ এবং দিনাজপুর জেলার একক জমিদারী প্রতিষ্ঠা করেন। বস্তুত এই জমিদারী হতে পর্যায়ক্রমে রাজনৈতিক ও ভৌগোলিক বিভিন্ন বিবর্তনের মধ্য দিয়ে দিনাজপুর জেলার কেন্দ্র বিন্দু হিসেবে দিনাজপুর সদর উপজেলা প্রতিষ্ঠিত হয়। আধুনিক দিনাজপুর সদর উপজেলা ১৭৮৬ সালে ব্রিটিশ শাসনের সময় প্রশাসনিক একক হিসেবে কাজ শুরু করে।দিনাজপুর সদর থানা সৃষ্টি ১৮৯৯ সালে এবং থানাকে উপজেলা করা হয় ১৯৮৩ সালে। দিনাজপুর পৌরসভা ১৮৫৬ সালে প্রতিষ্ঠিত হয়। দিনাজপুর সদর উপজেলার মোট আয়তন ১৩৬.৮১ বর্গ কি.মি.। উত্তরে কাহারোল এবং খানসামা উপজেলা, দক্ষিণে ভারতের পশ্চিমবঙ্গ রাজ্য, পূর্বে চিরিরবন্দর উপজেলা, পশ্চিমে বিরল উপজেলা। প্রধান নদী: পুনর্ভবা ও আত্রাই। এই উপজেলার ১০ টি ইউনিযন এবং একটি পেৌরসভা আছে। মহান মুক্তিযুদ্ধে ২৭ মার্চ, ১৯৭১ সালে পাকিস্তানিদের সামরিক স্থাপণা দিনাজপুর কুঠিবাড়ির পতন হয় এবং দিনাজপুর শহর ১৪ এপ্রিল, ১৯৭১ পর্যন্ত মুক্তাঞ্চল হিসাবে টিকে থাকে। ২০ ডিসেম্বর, ১৯৭১ তারিখে ঐতিহাসিক গোড়া শহীদ বড়মাঠে জনাব আব্দুর রহিম (প্রশাসক ৯ নং জোন) আনুষ্ঠানিকভাবে স্বাধীন বাংলাদেশের জাতীয় পতাকা উত্তোলন করা হয়।
প্রশাসনিক এলাকা
দিনাজপুর সদর উপজেলায় ১টি পৌরসভা, ১০টি ইউনিয়ন পরিষদ, ২১৬টি মৌজা ও ২০৫টি গ্রাম রয়েছে। এ উপজেলার প্রশাসনিক কার্যক্রম দিনাজপুর সদর থানার আওতাধীন।
শিক্ষা
দিনাজপুর সদর উপজেলার সাক্ষরতার হার ৫৮.৭%। (পুরুষ ৬২.৮%, মহিলা ৫৪.১%)। এ উপজেলায় ১টি বিশ্ববিদ্যালয়, ১টি ভেটেরিনারি কলেজ, ২৭টি কলেজ, ৭২টি মাধ্যমিক বিদ্যালয়, ১৭৪টি প্রাথমিক বিদ্যালয়, ৩৬টি মাদ্রাসা রয়েছে।
যোগাযোগ ব্যবস্থা
দিনাজপুর সদর উপজেলায় সব ধরনের যানবাহনে যোগাযোগ করা যায়। এখানে পাকারাস্তা ২২২.৬৪ কিলোমিটার, আধা-পাকারাস্তা ১০ কিলোমিটার, কাঁচারাস্তা ৬১৮.৮৭ কিলোমিটার, ১৬ কিলোমিটার রেলপথ ও ১টি রেলস্টেশন রয়েছে।
ধর্মীয় উপাসনালয়
দিনাজপুর উপজেলায় ৭৩০টি মসজিদ, ৯০ টি মন্দির ও ৫টি গীর্জা রয়েছে।
অর্থনীতি
দিনাজপুর সদর উপজেলা মুলতঃ কৃষি নির্ভর। এখানে প্রচুর পরিমাণে নানা ধরনের উন্নতমানের ধান উৎপাদন হয়। খাদ্যের স্বয়ং সম্পূর্ণ এই উপজেলা হতে বিভিন্ন ধরনের সুগন্ধি চালসহ সাধারণ মানের চাল দেশের বিভিন্ন এলাকায় সরবরাহ করা হয়। ধান ছাড়াও ভুট্টা, গম, টমেটো, আলু এবং নানান ধরনের সব্জি এ অঞ্চলের উৎপাদিত কৃষি পণ্যের অন্যতম। দিনাজপুর সদর উপজেলার মাসিমপুরের বেদানা লিচুর সুখ্যাতি বিশ্বজোড়া। কৃষি ছাড়াও কৃষি নির্ভর বিভিন্ন শিল্প বিশেষতঃ আধুনিক চাল কলের ব্যাপক বিস্তার ঘটেছে। এ ছাড়াও পাপড় শিল্পের ঐতিহ্য ও খ্যাতি রয়েছে।
স্বাস্থ্যকেন্দ্র
দিনাজপুর সদর উপজেলায় ১টি উপজেলা স্বাস্থ্যকেন্দ্র, ৯টি ইউনিয়ন স্বাস্থ্য উপকেন্দ্র ও ২০টি বেসরকারি হাসপাতাল রয়েছে।
নদ-নদী
দিনাজপুর সদর উপজেলার খুব কাছে প্রবাহিত পুনর্ভবা নদী। তাছাড়া উপজেলার সুন্দরবন ইউনিয়নে প্রবাহিত হয়েছে আত্রাই নদী।
হাটবাজার ও মেলা
দিনাজপুর সদর উপজেলায় ২০টি হাটবাজার রয়েছে ও ৮টি মেলা হয়ে থাকে।
মুক্তিযুদ্ধের ঘটনাবলি
১৯৭২ সালের ৬ জানুয়ারি মহারাজা গিরিজানাথ হাইস্কুলে মুক্তিযুদ্ধ ফেরত মুক্তিযোদ্ধাদের অস্থায়ী ক্যাম্পে মাইন বিস্ফোরণে প্রায় ৫০০ মুক্তিযোদ্ধা নিহত হন। নিহত প্রায় ১০০ জন মুক্তিযোদ্ধার ছিন্ন ভিন্ন লাশ চেহেলগাজী মাযারে রাষ্ট্রীয় মর্যাদায় দাফন করা হয়।
ত্রিলোক প্রতাপ রাণা
ত্রিলোক প্রতাপ রানা (১৯৩৩-২০১৪) একজন নেপালি বিচারক ছিলেন, যিনি নেপালের দশম প্রধান বিচারপতি হিসাবে দায়িত্ব পালন করেছিলেন। ১৫ ফেব্রুয়ারি থেকে ১৭ সেপ্টেম্বর ১৯৯৭ পর্যন্ত তিনি দায়িত্বে ছিলেন। তাকে নেপালের তৎকালীন রাজা বীরেন্দ্র নিযুক্ত করেছিলেন।
এই পদে রানার আগে ছিলেন সুরেন্দ্র প্রসাদ সিং এবং পরে এসেছিলেন ওম ভক্ত শ্রেষ্ঠ। তিনি সার্ক আইন নেপালের প্রাক্তন রাষ্ট্রপতিও ছিলেন।
রবার্ট বাউগি
থাম্ব|300x300পিক্সেল|[[কমলাপুর রেলওয়ে স্টেশন|কমলাপুর রেলস্টেশন]] রবার্ট বাউগি (জন্ম ১৯৪০) মার্কিন যুক্তরাষ্ট্রের পেনসিলভেনিয়ায় জন্মগ্রহণকারী একজন মার্কিন স্থপতি। তিনি ১৯৫৯ সালে প্র্যাট ইনস্টিটিউট, ব্রুকলিন, নিউ ইয়র্ক থেকে স্থাপত্যে স্নাতক সম্পন্ন করেন এবং ১৯৬৭ সালে এএ স্কুল অফ আর্কিটেকচার, লন্ডন থেকে ট্রপিক্যাল স্টাডিজে ডিপ্লোমা লাভ করেন। তিনি প্রাট ইনস্টিটিউটে স্থাপত্যের প্রাক্তন গবেষণা অধ্যাপক।
টমাস চেক
টমাস রবার্ট চেক (জন্ম: ৮ ডিসেম্বর ১৯৪৭) একজন রসায়নবিদ। তিনি ১৯৮৯ সালে রসায়নে নোবেল পুরস্কার লাভ করেন।
জীবনী
রবার্ট চেক ১৯৭০ সালে বিএ ডিগ্রি লাভ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৭৫ সালে পিএইচডি ডিগ্রি লাভ করেন। তিনি ডক্টরেটোত্তর গবেষণা করেন ম্যাসাচুসেট্‌স ইনস্টিটিউট অফ টেকনোলজিতে। ১৯৭৮ সালে তিনি ইউনিভার্সিটি অব কলোরাডো অ্যাট বোল্ডারে যোগ দেন।
রংপুর জেলার চিত্তাকর্ষক ও বিনোদন স্থানসমূহ
চিত্তাকর্ষক ও বিনোদন স্থানসমূহ
thumbnail|right|'প্রজন্ম', মুক্তিযুদ্ধের স্মারক ভাস্কর্য, রংপুর কারমাইকেল কলেজ thumbnail|right|তাজহাট রাজবাড়ী
মিঠাপুকুর উপজেলার রানিপুকুর ও লতিবপুর ইউনিয়নের নিঝাল, ভিকনপুর, মামুদপুর তিন গ্রামের সীমানায় অবস্থিত মোঘল আমলের "নির্মিত তনকা মসজিদ"। একই উপজেলার ময়েনপুর ইউনিয়নের ফুলচৌকির মোঘল আমলের নির্মিত মসজিদ, সুড়ুং পথ, শালবনের ভিতরের মন্দির, সহ অনেক পুরাতন স্থাপনা আছে এই গ্রামে।
শকুনি দীঘি
অবস্থান
মাদারীপুর পৌর এলাকায় শহরের কেন্দ্রে ১১১নং শকুনি মৌজায় (দাগ নং ৪২১) ১৯.৪৫ একর ভূমির উপর শকুনি দীঘির অবস্থান।
ইতিহাস
ঐতিহাসিকদের মতে, পদ্মা ও আড়িয়াল খাঁ নদীর ভাঙ্গান রক্ষায় ১৯৪৩ সালে লেকটি খনন করে এর চারপাশে নতুন শহর স্থাপন করা হয়। চল্লিশের দশকে এ অঞ্চলে মাটিকাটা শ্রমিকের অভাব থাকায় ২০ একর আয়তনের এই লেক খনন করার জন্য তৎকালীন ব্রিটিশ প্রসাশন ভারতের বিহার ও উড়িষ্যা অঞ্চল থেকে ২ হাজার শ্রমিক ভাড়া করে আনে। ৯ মাসে এর খনন কাজ সম্পন্ন হয়। এটি এ অঞ্চলের দীর্ঘতম লেক হিসেবে পরিচিত। মাদারীপুর পৌরসভা ২০১৩ সালে ২২ কোটি  টাকা ব্যয়ে এর সৌন্দর্য বর্ধনের কাজ শেষ করে। বঙ্গবন্ধু ম্যুরাল, শহীদ কানন, শিশু পার্ক, স্বাধীনতা অঙ্গন, এমপি থিয়েটার মঞ্চ, শান্তি ঘাটলা, পানাহারসহ মাদারীপুর ঘড়ি নামে একটি ওয়াচ টাওয়ার রয়েছে ‘শকুনি লেক’ প্রকল্পে।
চরমপন্থাবাদ
চরমপন্থাবাদ বা চরমপন্থা অর্থ হল, শাব্দিকভাবে: (কোনকিছুকে) সীমার দিকে, চরম দিকে ধাবিত করা বা চরমপন্থী হওয়ার ধাপ বা বৈশিষ্ট্য, চরম মতবাদ বা দৃষ্টিভঙ্গির পক্ষ সমর্থন করা।
বর্তমান সময়ে, এই পরিভাষাটি রাজনৈতিক ও ধর্মীয় চিন্তাধারায় সবচেয়ে বেশি ব্যবহৃত হয়, এমন একটি মতাদর্শকে বোঝাতে যা (সম্পর্কিত বক্তা অথবা পরোক্ষভাবে বিনিময়কৃত সামাজিক মতৈক্যের দ্বারা) সমাজের (গ্রহণযোগ্য) মূলধারার আচরণ বা মনোভাব হতে অত্যধিক বহির্ভূত হিসেবে বিবেচিত হয়। কিন্তু চরমপন্থাবাদকে উদাহরণস্বরূপ কোন একটি অর্থনৈতিক দৃষ্টিকোণ থেকেও সংজ্ঞার্থ করা হতে পারে।
"চরমপন্থা" পরিভাষাটি সাধারণত (দৃঢ়) অসমর্থন প্রকাশ করার ক্ষেত্রে মর্যাদাহানিকর অর্থে ব্যবহৃত হয়, কিন্তু পাশাপাশি একটি আরও পাণ্ডিত্যপূর্ণ, নির্ভেজালভাবে বিবৃত এবং অ-নিন্দাসূচক দৃষ্টিকোণ হতেও এর সংজ্ঞার্থ করা হতে পারে।
চরমপন্থী হিসেবে অনুভূত রাজনৈতিক এজেন্ডাসমূহ প্রায়শ ক্ষেত্রেই কট্টর বামপন্থা বা কট্টর ডানপন্থা, পাশাপাশি রাজনৈতিক আমূলসংস্কারবাদ, প্রতিক্রিয়াবাদ, মৌলবাদ ও অন্ধবিশ্বাস এ সকল মতবাদের ধারকদের কাছ থেকে আসে।
চরমপন্থা সংজ্ঞায়নে সমস্যাসমূহ
বিভিন্ন সময়ের বিভিন্ন পরিপ্রেক্ষিতে চরমপন্থার বিভিন্ন আলাদা সংজ্ঞার্থ ছিল। ড. পিটার টি. কোলম্যান ও ড. আন্দ্রে বারটলি এই সংজ্ঞাগুলোর সংক্ষিপ্ত নিরীক্ষা প্রদান করেছেন:
চরমপন্থা একটি জটিল বিষয়, যদিও প্রায়শই এর জটিলতা বোধগম্য হয় না। সবচেয়ে সহজভাবে, একে স্বাভাবিকের থেকে দুর বিচ্যুত একটি আচরণ বা কর্মকাণ্ডের সমষ্টি (বিশ্বাস, মনোভাব, অনুভূতি, কর্মকাণ্ড, কৌশল) হিসেবে সংজ্ঞায়িত করা যায়। সংঘাত স্থাপনের ক্ষেত্রে এটি সংঘাতে জড়িয়ে পড়ার একটি তীব্র রূপ হিসেবে প্রতিভাত হয়। যাই হোক, কোন কর্মকাণ্ড, ব্যক্তি, এবং দলকে চরমপন্থী হিসেবে আখ্যায়িত করা এবং কোনটি "স্বাভাবিক" তা সংজ্ঞায়িত করা সর্বদাই একটি বিষয়ভিত্তিক ও রাজনৈতিক ব্যাপার। একারণে, আমরা মনে করি যে চরমপন্থা বিষয়ক যে কোন আলোচনায় নিম্নোক্ত বিষয়গুলো স্মরণে রাখা প্রয়োজন:
চরমপন্থাবাদের তত্ত্বসমূহ
অর্থনীতিবিদ রোনাল্ড উইনট্রোব মতপোষণ করেন যে, বহু চরমপন্থী আন্দোলন তাদের আদর্শিক দিক থেকে পরস্পর সম্পূর্ণ আলাদা হলেও এরা সকলেই কিছু একই রকম বৈশিষ্ট্য ধারণ করে। উদাহরণস্বরূপ, তিনি "ইহুদি মৌলবাদীগণ" ও "হামাসের চরমপন্থীগণের" মাঝে নিম্নোক্ত সাধারণ মিলগুলো তুলে ধরেন: "* উভয়ই অপরপক্ষকে যে কোন প্রকারের ছাড় দেয়ার বিরোধী।
মনস্তাত্ত্বিক
চরমপন্থার বিশ্লেষকদের মধ্যে একদল এটিকে মহামারী হিসেবে দেখেন। আরনো গ্রুয়েন বলেন, " চরমপন্থিদের স্বপরিচয়ের অভাববোধ হল আত্মবিধ্বংসী আত্মঘৃণার ফলস্বরূপ, যা তাঁদেরকে জীবনের প্রতি প্রতিশোধের অনুভূতির দিকে এবং নিজস্ব মানবতাবোধকে ধ্বংস করার দিকে পরিচালিত করে।" তাই, চরমপন্থাকে কোন যুদ্ধকৌশল, বা কোন মতাদর্শ হিসেবে নয় বরং একটি আবেগপূর্ণ অসুস্থতা হিসেবে দেখা হয় যা জীবন ধ্বংসের খোরাক যোগায়। ড. ক্যাথলিন টেইলর বিশ্বাস করেন যে মুসলিম মৌলবাদ একটি মানসিক অসুস্থতা এবং এটি "নিরাময়যোগ্য।"
আরেকটি অভিমত হল চরমপন্থা হল "নির্যাতনভোগ, নিরাপত্তাহীনতা, উপহাস, অপমানবোধ, ক্ষতি ও ক্রোধের সুদীর্ঘ অভিজ্ঞতা"র অবদমিত তীব্র অনুভূতিসমূহের একটি আবেগপূর্ণ বহিঃনিঃসরণ যেগুলোকে ব্যক্তি ও দলকে সংঘাতে জড়ানোর কৌশল অনুসরণের দিকে পরিচালিত করার" কারণ বলে মনে করা হয়।
অন্যান্য গবেষকগণ আবার চরমপন্থাকে "ক্ষমতা নিয়ে খেলা করার একটি যৌক্তিক কৌশল" হিসেবে দেখেন। উদাহরণস্বরূপ এলি বারম্যান'র কর্মকাণ্ড উল্লেখযোগ্য।
"মূলধারা"র রাজনীতিতে পরিভাষাটির ব্যবহার
ব্যারি গোল্ডওয়াটার ১৯৬৪ সালের রিপাবলিকান কনভেনশনে তার বক্তব্য রচয়িতা কার্ল হেস'র প্রশংসা করতে গিয়ে বলেন, "স্বাধীনতা প্রতিরক্ষার স্বার্থে চরমপন্থায় কোন দোষ নেই, ন্যায়বিচার অনুসরণে শিথিলতা প্রদর্শনে কোন গুণ নেই।"
রবার্ট এফ. কেনেডি বলেন, "চরমপন্থিদের ব্যাপারে যে বিষয়টি আপত্তিকর ও বিপজ্জনক তা তাঁদের চরমপন্থা নয় বরং তা তাঁদের অসহনশীলতা। তারা তাঁদের বিরোধী প্রতিপক্ষদের সম্পর্কে যা বলে সেটাই মূল সমস্যা, তারা নিজেদের স্বার্থে যা বলে তা নয়।"
১৯৯০ সাল থেকে, যুক্তরাষ্ট্রের রাজনীতিতে সিস্টার সউলজাহ আন্দোলন পরিভাষাটি কোন রাজনীতিবিদের নিজ দলের সাথে সম্পৃক্ত চরমপন্থি ব্যক্তি, দল, মন্তব্য, বা অবস্থানকে জনগণের সামনে অস্বীকার করাকে বোঝাতে ব্যবহৃত হতো।
রাশিয়ায় চরমপন্থি কর্মকাণ্ড দমনকারী আইনকে অতি বিস্তৃত ও নমনীয় ব্যাখ্যার মাধ্যমে বাকস্বাধীনতা রোধে ব্যবহার করা হয়। জনগণের যে সকল প্রকাশ্য কর্মকাণ্ডকে চরম্পথি হিসেবে শ্রেণিভুক্ত ও বিচারাধীন করা হয়েছিলো তাদের মধ্যে অন্যতম হল বলতনায়া চত্বর মামলার রায়ের বিরুদ্ধে প্রতিবাদ মিছিল (বেআইনি পদক্ষেপ নেয়ার আহ্বান), স্থানীয় সরকারের অতিরিক্ত মেয়াদ পর্যন্ত বহাল থাকা (কর্তৃপক্ষকে তিরস্কার করা), ইউক্রেনের সমর্থনে কবিতা রচনা (সহিংসতার উস্কানি), লেখক পলিনা জেরেবকভার লেখা চেচনিয়ায় যুদ্ধের বিরুদ্ধে খোলা চিঠি, রাশিয়ার জেহভাহর সাক্ষী আন্দোলন, রাফায়েল লেমকিন এবং ১০৪৮ সালের গণহত্যা সম্মেলনের প্রবক্তাদের লেখা নিবন্ধসমূহ।
অন্যান্য পরিভাষা
"বিধ্বংসী" পরিভাষাটি প্রায়শই "চরমপন্থী"র সাথে আন্তঃপরিবর্তনশীলভাবে ব্যবহার করা হত, অন্তত যুক্তরাষ্ট্রে, স্নায়ুযুদ্ধ চলাকালে, যদিও এই দুটি শব্দ সমার্থক নয়।
প্রথাগত চীনা অক্ষর
প্রথাগত চীনা অক্ষরসমূহ (Pinyin: Zhèngtǐzì/Fántĭzì) হল সেই সব চীনা অক্ষর যা ১৯৪৬ সাল পর্যন্ত চীনের যাবতীয় লেখায় ব্যবহৃত হত। ১৯৪৬ এ চীনের অক্ষর সরলীকরণ ব্যবস্থায় বেশ কিছু অক্ষরের চেহারা সহজ করে দেওয়া হয়। কিন্তু ইতিহাসের বিভিন্ন পর্বে চীন থেকে যে সমস্ত প্রতিবেশী দেশ এই অক্ষরগুলো ধার করেছিল তারা এই ব্যবস্থা অনুসরণ করেনি। ফলে তাইওয়ান, হংকং ও ম্যাকাওয়ের লিপি এবং কাঞ্জি অভিধানের প্রমিত অক্ষর সেটসমূহে বর্তমানে সবচেয়ে বেশি প্রথাগত চীনা অক্ষর ব্যবহৃত হয়। প্রথাগত চীনা অক্ষর তাদের আধুনিক আকার পায় প্রথম হান সাম্রাজ্যের সময় করণিক লিপি উদ্ভবের সাথে, এবং ৫ম শতাব্দী (দক্ষিণাঞ্চলীয় ও উত্তরাঞ্চলীয় রাজবংশ সময়) থেকে এদের চেহারা কমবেশি স্থিতিশীল হয়েছিল।
সরলীকৃত চীনা অক্ষরসমূহের সাথে প্রথাগত অক্ষরসমূহের বৈষম্য প্রদর্শনের জন্য রেট্রোন্যাম "প্রথাগত চীনা" ব্যবহার করা হয়। ১৯৫০ এর দশকে মূল চীনা ভূখণ্ডে গণপ্রজাতন্ত্রী চীন সরকার একটি আদর্শ অক্ষরের সেট চালু করে। প্রথাগত চীনা অক্ষরসমূহ বর্তমানে জাপান, তাইওয়ান, হংকং, এবং ম্যাকাও ছাড়াও দক্ষিণ-পূর্ব এশিয়ার বাইরে বৈদেশিক চীনা সম্প্রদায়ের মধ্যে ব্যবহার করা হয়। যদিও চীন মূলভূখন্ডের থেকে নতুন আগমনের ফলে সরলীকৃত অক্ষরে মুদ্রিত উপকরণের সংখ্যা অস্ট্রেলিয়া, মার্কিন যুক্তরাষ্ট্র এবং কানাডায় বাড়ছে।